stanford-oval/wikipedia huggingface dataset:
הצטננות
"הצטננות" כשם לא הולם

במקור, המונחים הצטננות, התקררות או צינון התייחסו ל"מצב של התקררות" ממש כמו 'מצבים' של חום, קור, יובש ורטיבות שתיאר גלנוס, הרופא-הקדמון מאנטוליה, אך האקלים הוא רק גורם עקיף וזרז להידבקות בנגיף ואינו הסיבה לה. הצטננויות אכן נפוצות יותר בחורף, ואקלים קר עשוי להגביר את סיכון ההידבקות בכך שהוא גורם לאנשים להימצא במקומות שאינם מאווררים כיאות ובקרבת אנשים הנגועים בנגיף, אך גורם ההידבקות היה ונותר נגיפי. אלרגיות מסוימות, זיהומים חידקיים של דרכי הנשימה ואפילו שינויי אקלים עשויים לגרום לתסמינים דמויי-הצטננות שנמשכים מספר ימים.
ההידבקות בנגיף ההצטננות משפיעה על תהליך יצירת החום של הגוף. דבר זה גורם לאנשים לקשור רעדות לאחר המחלה למצבים בהם הם היו חשופים לקור המעצים רעדות (למשל, שיער רטוב, המתנה ממושכת בתחנת האוטובוס וכדומה). קישור זה עוזר להפיץ את המיתוס.
אם מזג אוויר קר היה אכן בעל השפעה ישירה על מידת התפשטות ההצטננות, היה דבר זה מתגלם בהשוואת שיעורי ההידבקות בין אנשים החיים באזורים חמים (כארצות הקרובות לקו המשווה), אך מחקרים שנעשו בשנות השישים של המאה העשרים לא גילו כל עלייה בשיעורי ההידבקות בקרב אנשים החיים באזורים קרים.
לא ידוע חד משמעית אם מזג אוויר קר או אקלים לח יכולים להשפיע על ההעברה בדרכים אחרות, למשל על ידי השפעה על המערכת החיסונית, ריכוז קולטני ה-ICAM-1, או פשוט על ידי הגברת הכמות והתדירות של פליטת הנזלת ומגע היד בפנים. הדרך הבטוחה ביותר היא להימנע ממגע עם אנשים חולים והעצמים בהם הם נוגעים, כמו גם לשמור על מערכת החיסון בכושר מרבי על ידי שינה מספקת, צמצום מתחים, צריכת מאכלים מזינים והימנעות מצריכת אלכוהול מופרזת.
בניסוי שזכה לפרסום רב, חוקרים במרכז להצטננות של אוניברסיטת קרדיף ניסו להדגים כיצד טמפרטורת גוף נמוכה עשויה להוביל לפגיעות גבוהה יותר לזיהום נגיפי. הם הראו שלקבוצה קטנה של אנשים שישבו עם רגליהם בתוך מים קרים למשך כעשרים דקות כל יום במשך שבוע היה סיכוי של אחד לשלושה לפתח תסמיני הצטננות במהלך אותו השבוע, בעוד שבקרב קבוצת הביקורת שלא נחשפה לקור שיעור התסמינים עמד על אחד לעשרה בלבד (הסתברות זו תואמת לסיכוי של 1 ל-239 לעבור שנה מבלי להצטנן כלל, לעומת כ-1 ל-1.4 מיליארד מול קבוצת טובלי הרגלים).
ראו גם

שפעת
דלקת גרון
דלקת ריאות
שפעת העופות
לקריאה נוספת

פני דוונפורט, משה פרנקל (עורך מדעי) ויהודה עופר (מתרגם), שפעת והצטננות: המדריך המלא לטיפול יעיל, כתר הוצאה לאור֝, 1997.
ליליאן בר-נע ואברהם זמיר, כיצד לחסל נזלת?, בן-ארצי את זמיר הוצאה לאור, תשנ"ו.
עירא כהנמן, שימוש בתרופות נגד הצטננות, הוצאת מאגנס, 1981-התשמ"א.
אורה שובל סודאי ואלון מוזס (יועץ מדעי), אמא, כואב לי הגרון! : כל מה שרציתם לדעת על דלקת הגרון ומחלת הלב והמפרקים הנגרמים על ידי חיידק הסטרפטוקוקוס ("החיידק הטורף"), אסטרולוג הוצאה לאור, 2002.
שומר הראש והמתנקש

| --- | --- |

 בימוי:  פטריק יוז
 הופק בידי:  דייוויד אליסון  מארק גיל  לס וולדון  מת'יו אוטולה  ג'ון תומפסון
 תסריט:  טום אוקונור
 עריכה:  ג'ק רוברטס
 שחקנים ראשיים:  ראיין ריינולדס  סמואל ל. ג'קסון  גארי אולדמן  סלמה הייק  אלודי יונג  יואכים דה אלמיידה  קריסטי מיטשל  ריצ'רד אי. גרנט
 מוזיקה:  אטלי אורוורסון
 צילום:  Jules O'Loughlin 
 מדינה:  ארצות הברית
 חברת הפקה:  Millennium Media
 חברה מפיצה:  Summit Entertainment (בינלאומי) סרטי יונייטד קינג (ישראל)
 שיטת הפצה:  וידאו על פי דרישה 
 הקרנת בכורה:  24 באוגוסט 2017 
 משך הקרנה:  118 דקות
 שפת הסרט:  אנגלית
 סוגה:  סרט פעולה, סרט מתח, סרט קומדיה 
 מקום התרחשות:  לונדון 
 הכנסות באתר מוג'ו:   hitmansbodyguard
 סרט הבא:  שומר הראש ואשתו של המתנקש
 אתר רשמי
 דף הסרט ב־IMDb
 
שומר הראש והמתנקש (באנגלית: The Hitman's Bodyguard) הוא קומדיית פעולה אמריקאית. שומר ראש מקצועי (ראיין ריינולדס) מקבל במקרה משימה לאבטח מתנקש מקצועי (סמואל ל. ג'קסון) המשמש עד מדינה ולהביא אותו בזמן קצוב לבית המשפט. הסיפור מסתבך כשנודע שלמתנקש יש אויב חזק מאוד שמנסה למנוע ממנו להעיד.
הסרט יצא לאקרנים בארצות הברית ב-18 באוגוסט 2017, וגרף 176 מיליון דולר ברחבי העולם. הסרט קיבל ביקורות מעורבות.
עלילה

מייקל ברייס (ריינולדס) הוא שומר ראש שנשכר להגן על טאקאשי קורוסאווה, סוחר נשק יפני. הכל הולך טוב, עד שהלקוח נורה בראשו דרך חלון מטוס ובכך יורד לטמיון דירוגו המקצועי יחד עם זוגיותו של ברייס. שנתיים לאחר מכן, ולדיסלב דוקוביץ' (גארי אולדמן), דיקטטור חסר רחמים בבלארוס מועמד לדין בגין פשעים נגד האנושות בבית הדין הפלילי הבינלאומי. התביעה אינה מסוגלת להתקדם נגדו, ללא ראיות פיזיות ודוקוביץ' מתנקש בכל העדים שיכולים לעשות זאת. תקוותה האחרונה של התביעה היא דוריוס קינקייד (סמואל לי ג'קסון), קינקייד פושע ידוע לשמצה מסכים להעיד נגד דוקוביץ' בתמורה לשחרור אשתו סוניה (סלמה הייק) מהכלא.
למשימת ההעברה של קינקייד מוקצית אמיליה רוסל, בת זוגו לשעבר של ברייס. במהלך ההעברה השיירה נתקלת במארב והורגת את כולם מלבד קינקייד ורוסל אשר נסוגים לבית בטוח. לאחר שרוסל מבינה שמישהו מהאינטרפול בגד בהם והיא צריכה מישהו מבחוץ שהיא יכולה לסמוך עליו, יוצרת רוסל קשר עם ברייס אשר מסכים לסייע להם בתמורה לשיקום המוניטין שלו.
דוקוביץ' מאיים על אחד מבכירי האינטרפול שכעת נחשף שהוא הבוגד. דוקוביץ' דוקר אותו ביד ומודיע לו שהוא יקבל תשלום רק כאשר קינקייד ימות. אנשי דוקוביץ' מצליחים לעקוב אחרי קינקייד דרך הטלפון הנייד שלו ומנסים להרוג אותם במארב. במהלך הניסיון שליחיו של דוקוביץ' מתים והרכבים שבהם יכלו קינקייס וברייס לברוח מושמדים. השניים תופסים טרמפ ומגיעים לאמסטרדם, שם מוחזקת סוניה.
כשהם מגיעים לאמסטרדם, קינקייד בורח לברייס רק בשביל לשלוח פרחים לסוניה, ברייס מאתר אותו והורג עוד כמה שכירי חרב על הדרך. במהלך עימות בין השניים מגלה ברייס כי קינקייד הוא שהרג את קורוסאווה לפני שנתיים. זועם על הגילוי כי הוא בילה שנתיים להאשים את רוסל כי הדליפה את המידע, כאשר במציאות מות הלקוח היה מקרי לגמרי, מתעמת ברייס עם קינקייד ונוטש אותו.
בזמן שברייס מבכה את כישלונותיו, קבוצה של מתנקשים מתקיפה את קינקייד. ברייס משנה את דעתו ועוזר לקינקייד לברוח, אבל נתפס. אנשיו של דוקוביץ' מענים את ברייס בניסיון למצוא את קינקייד שברגע האחרון מציל את ברייס. השניים מגיעים לבית המשפט שם קינקייד מציג לכולם הוכחות מצולמות של רצח ההמונים שביצע דוקוביץ'.
דוקוביץ' מפעיל את תוכנית הגיבוי שלו ומסמן לאנשיו שמפציצים את בית המשפט באמצעות משאית תופת ומתחילים בלחימה לטובת בריחת מנהיגם. דוקוביץ' חוטף אקדח ומנסה לירות בקינקייד אך פוגע בברייס שקפץ להגן על חברו. קינקייד רודף אחר דוקוביץ' לגג הבניין, שם הוא מנסה להימלט על ידי מסוק. קינקייד מפיל את המסוק ובועט את דוקוביץ' מהגג אל מותו.
השחקנים

ראיין ריינולדס - מייקל ברייס, שומר ראש פרטי, סוכן CIA לשעבר.
סמואל ל. ג'קסון - דריוס קינקייד, אחד הפושעים הידועים לשמצה בעולם שכירי החרב ובעלה של סוניה.
גארי אולדמן - ולדיסלב דוקוביץ', דיקטטור, נשיא בלארוס.
סלמה הייק - סוניה קינקייד, אשתו של דריוס.
אלודי יונג - אמיליה רוסל, סוכנת אינטרפול וחברתו לשעבר של מייקל ברייס.
יורי קולוקולניקוב - איוון, מנהיג שכירי החרב מבלארוס שעובדים אצל דקוביץ'.
יואכים דה אלמיידה - ג'ין, עוזר המנהל של האינטרפול ושתול של דקוביץ' בארגון.
רוד האלט - פרופ' אסימוב
סרט המשך

במאי 2018, הוכרז כי ישנם מגעים בין ההפקה לשחקנים בדבר סרט המשך שכותרתו "שומר הראש ואשתו של המתנקש", עם תוכניות להתחיל לצלם לקראת סוף 2018. בנובמבר 2018 לוהקו ראיין ריינולדס, סמואל ל. ג'קסון וסלמה הייק לגילום דמויותיהם גם בסרט ההמשך.
בסרט ההמשך מככבים ראיין ריינולדס, סמואל ל. ג'קסון, סלמה הייק, פרנק גרילו, ריצ'רד גרנט, טום הופר, אנטוניו בנדרס ומורגן פרימן ותוכנן לצאת לאקרנים באוגוסט 2020 אך יציאתו נדחתה בשנה, בעקבות מגפת הקורונה. הסרט יצא לאקרנים ב-16 ביוני 2021 על ידי ליונסגייט.
הערות שוליים

↑  קדימון רשמי
↑  Jeremy Fuster, "‘Hitman’s Bodyguard’s Wife’ Hits Theaters as ‘In the Heights’ Faces Box Office Test", The Wrap, June 16 2021
| --- | --- |
בקרת זהויות :  BNE: XX5747632  LCCN: n2020003403  MusicBrainz release group: 21406767-86ac-4104-804a-afd500068bde  VIAF: 10152636044020050523   WorldCat (עם VIAF): 10152636044020050523
דליה מבורך

| --- | --- |
אין תמונה חופשית
 לידה:  28 באוגוסט 1955 (בת 69) תל אביב-יפו, ישראל 
 מדינה:  ישראל 
 מקום לימודים:  אוניברסיטת תל אביב 
 בן או בת זוג:  דני דותן 
 פרופיל ב-IMDb
 
דליה מבורך (נולדה ב-28 באוגוסט 1955) היא במאית טלוויזיה וקולנוע ישראלית.
מבורך מביימת ועורכת תוכן של תוכניות טלוויזיה רבות, ובהן תוכנית הגשמת החלומות "חלום עליכם", תוכנית האירוח הפרובוקטיבית "מילקשייק" והתוכנית האינטלקטואלית "עץ דעת" שהנחה ערן סבאג. מבורך היא היוצרת של סרטים דוקומנטריים רבים, ואת חלקם יצרה עם בן זוגה, דני דותן. בין הסרטים של מבורך: הדרמה "אלף קלוריות". מבין סרטיה התיעודיים בולטים "תעלומת אריס סאן", "האשכנזים", "מלכת ירושלים" ו"הכבשה הכחולה".
מתגוררת בתל אביב עם בן זוגה דני דותן, ולהם בת משותפת.
ביוגרפיה

מבורך נולדה בשכונת פלורנטין שבתל אביב ולמדה בתיכון אליאנס. בגיל 18 פגשה את המשורר דוד אבידן שהיה מבוגר ממנה ב-21 שנה, והשניים הפכו לזוג למשך 5 שנים. מבורך למדה בחוג לקולנוע וטלוויזיה באוניברסיטת תל אביב. סרטי האוניברסיטה שלה היו "חור בתחתונים" ו"העלבון". בשנת 1981 הייתה שותפה לתסריט הסרט "סיפור אינטימי" יחד עם במאי הסרט נדב לויתן. בשנת 1982 הצטרפה לצוות ההפקה של התוכניות "ערב חדש" ו"זהו זה!". עם הקמת ערוץ 2 הצטרפה לערוץ כיוצרת וכבמאית של התוכנית חלום עליכם. מסגרת התוכנית המצליחה הייתה הגשמת מאות חלומות לילדים במסעות ברחבי הארץ והעולם, שאת כולם תיעדה מבורך. התוכנית שודרה לראשונה בשנת 1993, עם תחילת שידורי ערוץ 2 המסחרי, בשידורי הזכיינית "רשת". צילומי התוכנית הסתיימו בשנת 1998. בשנת 1999 יצרה עם בן זוגה דני דותן ועם צופית גרנט את תוכנית הקאלט הפרובוקטיבית "מילקשייק", שהוקרנה שלוש עונות. זו הייתה תוכנית אירוח עם קטעי מערכונים, שאמת ובדייה שימשו בהם בערבוביה.
למבורך ודותן חברת הפקות בשם "אליל תקשורת", באמצעותה הם מפיקים סרטי תעודה.
פלמן מרקוב

פלמן מרקוב (בבולגרית: Пламен Марков;‏ נולד ב-11 בספטמבר 1957) הוא כדורגלן בולגרי, ששיחק בעמדת הקשר והיה שחקן ומאמן של נבחרת בולגריה.
קריירת שחקן

פלמן מרקוב נולד בעיר סבליאבו והחל לשחק בקבוצת הנוער העירונית ואחר כך בקבוצה הבוגרת. בשנת 1975 הוא עבר לקבוצת צסק"א סופיה וכבר בעונה הראשונה היה שותף לזכייה באליפות. לאחר ששיחק בקבוצה עשור, הוא עבר לקבוצת מץ הצרפתית. בשנת 1986 מרקוב נכלל בנבחרת בולגריה למונדיאל 1986. לאחר שנתיים במץ, עבר מרקוב לקבוצת גרנובל בה סיים את הקריירה כשחקן בשנת 1989.
קריירת מאמן

לאחר פרישתו ממשחק פעיל, מונה מרקוב למאמנה של גרנובל. בשנת 1995 הוא חזר לעונה בודדת לצסק"א סופיה. בהמשך הוא אימן מספר קבוצות בבולגריה. בשנים 2002–2004 ובשנת 2008 שימש מרקוב בתור מאמן נבחרת בולגריה.
תארים

אליפות בולגריה – 6 פעמים: 1974/75, 1975/76, 1979/80, 1980/81, 1981/82, 1982/83
הגביע הבולגרי – 3 פעמים: 1981, 1983, 1985
פרסניה מוסקבה

סמל אסמרל מוסקבה בשנים 1990 - 1999
מועדון הכדורגל פרסניה מוסקבה (ברוסית: Футбольный клуб Пресня Москва) היה מועדון כדורגל סובייטי-רוסי מהעיר מוסקבה, ששיחק בעבר בליגת הכדורגל המקצוענית של רוסיה.
התקיים בשנים 1978 - 2006.
היסטוריה

המועדון הוקם ופורק מחדש מספר פעמים לאורך ההיסטוריה.
היסטוריה > 1980-2000: קרסניה פרסניה ואסמרל

קבוצת קרסניה פרסניה הוקמה ב-1978. המשימה העיקרית של הקבוצה היה לשמש כקבוצת אימונים עבור שחקניה הצעירים על ספרטק מוסקבה. המועדון התמודד בליגה השנייה, השלישית בחשיבותה, אחרי ליגת המשנה הסובייטית וליגת העל הסובייטית בכדורגל. מבין חניכי המועדון היו אלכסנדר מוסטובוי, סרגיי רודיונוב, וסילי קולקוב. בשורות הקבוצה פעלו אולג רומנצב וגאורגי יארצב כמאמנים.
ב-1985 המועדון זכה בגביע רוסיה הסובייטית בכדורגל.
ב-1990 היזם העיראקי חוסאם אל-ח'לידי הקים על בסיס הקבוצה את קבוצת אסמרל. שם המועדון תאם את שם החברה "אסמרל", בבעלות אל-ח'לידי והורכב מהאותיות הראשונות של שמות בנותיו, אסיל, מרים ובנו, אלן. אל-ח'לידי היה מיליארדר עיראקי שעשה את הונו מסחר בנשק, נהרג בשנת 2008 על גבול אפגניסטן.
ב-1991 למאמן מונה קונסטנטין בסקוב והמועדון שיחק ליגת המשנה הסובייטית. עם זאת, בשל התפרקות ברית המועצות, אסמרל צורפה לליגת העל הרוסית. בבסוף העונה המועדון סיים במקום ה-7, הגבוה ביותר בתולדות המועדון. אלא שאז החלה ההידרדרות ביכולת הקבוצה, שהעיתונאים ייחסו לכישלון מימון הקבוצה עקב פשיטת רגל של היזם. אסמרל במשך מספר שנים השתתפה ליגה השנייה ולאחר מכן איבדה את מעמדה המקצועני ופורקה.
ב-2003 המועדון הכריז באופן רשמי על פשיטת רגל.
היסטוריה > 2000: פרסניה

בשנת 2000 היזם אנדריי זלינסקי הקים מועדון כדורגל תחת השם "פרסניה". לאחר השתתפותה בליגה החובבנית הקבוצה שינתה את שמה ל"פרסניה בורווסטניק". בשנת 2004 העפילה לליגה
השנייה. עם זאת, באמצע עונת 2006 המועדון פרש מהטורניר, בפרט, בשל חוסר תקציב.
לאחר פגישה של הוועד המנהל של ההתאחדות לכדורגל, ב-4 ביולי 2012, הוחלט כי מועדוני ליגת העל הרוסית רשאים להקים קבוצות מילואים שתתמודדנה בליגה השנייה, הבעלים ספרטק מוסקבה ליאוניד פדון הביע את נכונותו להחיות את קבוצת פרסניה בליגה השנייה כקבוצת מילואים של "ספרטק". אלא שהרעיון נזנח בהמשך ובמקומה הוקמה ספרטק-2 מוסקבה.
שמות הקבוצה

1978-1989 — קרסניה פרסניה
1990 — קרסניה פרסניה אסמרל
1991-1999 — אסמרל
2001-2002, 2004-2006 — פרסניה
2003 — פרסניה בורווסטניק
תארים והישגים

גביע רוסיה הסובייטית
זכייה: 1985
הליגה הסובייטית השנייה
זכייה: 1986, 1990, 1991
הגביע הסובייטי
16 האחרונות: 1987/88, 1991/92
ליגת העל הרוסית
מקום 7: 1992
הגביע הרוסי
שמינית גמר: 1993/94
מאמנים

סרגיי סרגייביץ' סלניקוב — 1978
אלכסנדר פיסקארב — 1981-1982
פיודור סרגייביץ' נוביקוב — 1983
אולג רומנצב — 1984-1987
אנדריי יאקוביק — 1988-1989
ולדימיר פדוטוב — 1990, 1991
קונסטנטין בסקוב — 1991-1992
ניקולאי הודייב — 1993
ולנטין קוזמיץ' איבנוב — 1994 (עד אוגוסט)
ולדימיר מיכאילוב — 1994 (אוגוסט)-1997
דמיטרי ביסטרוב — 2001-2002
בוריס קופייקין — 2002
דימיטרי גורקוב — 2003-2005
ולדימיר בוליגין — 2003-2005
שחקנים מפורסמים

אלכסנדר מוסטובוי
סרגיי סמאק
אלכסנדר טוצ'ילין
הערות שוליים

↑  "«Асмарал» выходит из тумана". газета «На Пресне», napresne.info. אורכב מ-המקור ב-2012-02-15. נבדק ב-2018-04-30.
↑  The Blizzard - The Football Quarterly: Issue Twenty
↑  "ООО "Футбольный клуб "Асмарал" признано банкротом". אורכב מ-המקור ב-2013-04-16. נבדק ב-2018-04-30.<
↑  Команды Премьер-Лиги смогут создавать фарм-клубы во втором дивизионе
↑  ФК «Спартак» готов возродить команду «Красная Пресня»
אור צלקובניק

| --- | --- |

אור צלקובניק ב־2022
 לידה:  19 במרץ 1983 (בן 41) קריית אונו, ישראל 
 מדינה:  ישראל ישראל
 תקופת הפעילות:  מ-2001
 עיסוק:  עורך ראשי, וואלה
 קישורים חיצוניים
 טוויטר (X):  OrCelkovnik
 
אור צלקובניק (נולד ב־19 במרץ 1983) הוא איש תקשורת וניהול ישראלי, העורך הראשי של וואלה. בעברו שימש בתור המנכ"ל והעורך הראשי של 103fm (לשעבר "רדיו ללא הפסקה"), מנכ"ל חברת חדשות 13 והעורך הראשי של גלגלצ.
ביוגרפיה

צלקובניק נולד והתחנך בקריית אונו. את דרכו המקצועית החל בגלי צה"ל בשנת 2001, שם מילא תפקידי ניהול, עריכה, שידור והפקת פרויקטים בגלי צה"ל ובגלגלצ. עם סיום שירות החובה שלו, נשאר לעבוד בתחנה כאזרח עובד צה"ל.
בשנת 2005, בגיל 22, מונה לעורך השידורים הראשי של גלגלצ. בשנת 2006 מונה למנהל המוזיקלי של התחנה. במהלך כהונתו בתפקיד זה, הגיעה גלגלצ לשיא נתוני האזנה לפי סקר TGI. מה שהעמיד אותה, לראשונה, כתחנה המואזנת ביותר מבין תחנות הרדיו הארציות והאזוריות. על תפקידיו בתחנה, זכה בתואר "עובד צה"ל יחידתי מצטיין" מטעם ראש אכ"א ושלוש פעמים בפרס מפקד גלי צה"ל. בפברואר 2015 הודיע על עזיבת התחנה הצבאית.
ביוני 2015 התמנה לסמנכ"ל פיתוח ב־eco99fm והיה חלק מצוות הפיתוח וההקמה של האתר והאפליקציה של התחנה.
באוקטובר 2015 מונה לתפקיד המנכ"ל והעורך הראשי של 103fm, ששייך לקבוצת "רדיו ללא הפסקה", הכוללת גם את התחנה־האחות eco99fm. הוא גייס עיתונאים נוספים לתחנה, ובהם אראל סג"ל, גיא פלג וגולן יוכפז. בין השאר, יזם את שיתוף הפעולה היומי בין ינון מגל ובן כספית, ואת תוכנית "הקבינט" בהשתתפות רוני דניאל, יואב לימור ואלון בן דוד. בשנת 2021 הוביל צלקובניק את מעבר התחנה מגבעתיים לאולפניה החדשים ברמת השרון. בסיום אותה שנה נבחר לפרויקט 'Under 40' של אתר אייס, המאגד את אנשי התקשורת הצעירים והמשפיעים בישראל.
ביולי 2022 פורסם כי ועדת איתור בחרה פה אחד בצלקובניק לתפקיד מפקד גלי צה"ל, בכפוף לאישור היועמ"שית, אשר בלמה את המינוי בשל הוצאתו לפועל בתקופת הבחירות לכנסת ה־25.
בשנת 2023 רשם תחת ניהולו רדיו 103fm נתון שיא האזנה היסטורי עבור תחנת רדיו אזורית: 13.1 אחוזי האזנה בחציון השני של השנה החולפת - כך על פי סקר TGI. זוהי עלייה של קרוב ל־30 אחוזים, המציבה את הרדיו בקו אחד לצד תחנות רדיו עם חשיפה ארצית.
ביוני 2023 נבחר צלקובניק על ידי דירקטוריון חדשות 13 לתפקיד מנכ"ל החברה. הוא נכנס לתפקידו בספטמבר 2023, ולאחר כחודש הוביל תקופת שידורים אינטנסיבית המלווה את מאורעות 7 באוקטובר ומלחמת חרבות ברזל. לאחר כשנה, לנוכח התוכנית המתגבשת בהנהלת רשת (החברה האם) לשינויים במודל פעילותה של חברת החדשות, ביקש לסיים את תפקידו. צלקובניק הוא המנכ"ל הרביעי בחברת החדשות בחמש השנים מאז איחוד רשת עם ערוץ 10.
באוגוסט 2024 השתתף בוועדת האיתור לקביעת מנהל/ת גלגלצ.
בנובמבר 2024 מונה ליועץ מיוחד ונציג הדירקטוריון באתר וואלה. כחודשיים אחר כך, בינואר 2025, נכנס לתפקיד העורך הראשי במקום ערן טיפנברון שסיים את תפקידו לאחר 4 שנים.
ביוגרפיה > חיים אישיים

צלקובניק הוא בוגר אוניברסיטת תל אביב בממשל ותקשורת פוליטית ובעל תואר שני מאותו מוסד בלימודי ביטחון, סייבר ואסטרטגיה.
הערות שוליים

↑  eco99fm מתחזקת: אור צלקובניק יהיה סמנכ"ל פיתוח ומוסיקה, באתר כלכליסט, 21 במאי 2015
↑  לי-אור אברבך, ‏רדיו ללא הפסקה: אור צלקובניק ימונה למנכ"ל, באתר גלובס, 22 באוקטובר 2015
↑  יש לנו מה להגיד על זה, באתר וואלה, 25 בדצמבר 2016
↑  נועה פרייס‏, תחרות לרשת ב' וגל"צ: 103 השיק לוח שידורים חדש - מבוסס אקטואליה, באתר וואלה, 22 באפריל 2018
↑  אלכסנדר כץ, בדרך לקלפי: 103FM משיקה סדרות פודקאסטים לבחירות, באתר אייס, 17 באוגוסט 2019
↑  אחרי 20 שנה בגבעתיים, רדיו 103fm עבר לרמת השרון, באתר וואלה, 21 ביולי 2021
↑   רענן שקד, הכל דיבורים, באתר "ידיעות אחרונות", 28 בינואר 2020
↑  אור צלקובניק, 40UNDER40 - הצעירים המבטיחים 2021 - אייס, באתר web.archive.org, ‏2022-11-03
↑  על רקע הבחירות: ועדת האיתור למינוי מפקד גל"צ בחרה באור צלקובניק, באתר ‏מאקו‏, 27 ביולי 2022
↑  דוד ורטהיים‏, סקר TGI: תחנות גל"צ ממשיכות לצנוח - שיא האזנה של כל הזמנים ל-103, באתר וואלה, 1 בפברואר 2023
↑  נבו טרבלסי, ‏אור צלקובניק ימונה לתפקיד מנכ"ל חדשות 13, באתר גלובס, 29 ביוני 2023
↑  דוד ורטהיים‏, כעבור פחות משנה, אור צלקובניק יסיים את תפקידו כמנכ"ל חדשות 13, באתר וואלה, 5 במאי 2024
↑  מנכ"ל חדשות 13 לשעבר מקבל תפקיד יוקרתי: בוועדת האיתור למפקד גלגל"צ, באתר אייס, 26 באוגוסט 2024
↑   יסמין גואטה, אור צלקובניק מונה לעורך הראשי של אתר וואלה, באתר TheMarker‏, 15 בינואר 2025
גרנד פרי לאס וגאס

| --- | --- |

מתווה המסלול
 ענף:  פורמולה 1
 תאריך ייסוד:  2023
 עיר מארחת:  ארצות הברית לאס וגאס, נבדה, ארצות הברית
 
גרנד פרי לאס וגאס הוא מרוץ גרנד פרי שנתי בארצות הברית המתקיים כחלק ממרוצי אליפות הפורמולה 1 החל מעונת 2023. המרוץ מתקיים במסלול רחוב שיעבור בחלקו הגדול בסטריפ של לאס וגאס.
היסטוריה

גרנד פרי לאס וגאס הוא מרוץ הגרנד פרי הראשון של אליפות הפורמולה 1 מאז גרנד פרי סיזרס פאלאס שהתקיים בעיר בשנת 1982. קיומו של הגרנד פרי הוכרז במהלך חודש מרץ 2022. המרוץ נערך כמרוץ לילה במסלול רחוב שחלקו עבר בסטריפ של לאס וגאס. בניגוד לכל שאר המרוצים באליפות, הגרנד פרי של לאס וגאס מתקיים בשבת ולא ביום ראשון. במרוץ הגרנד פרי הראשון, שנערך ב-18 בנובמבר 2023, זכה מקס ורסטאפן מקבוצת רד בול רייסינג.
המסלול

המסלול באורך 6.201 קילומטרים (3.853 מיל) ק"מ כולל 17 פניות וכולל ישורת באורך 1.9 ק"מ. המסלול בנוי נגד כיוון השעון. נקודת הזינוק נתנתה באזור ששימש כמגרש חנייה נטוש. האזור שופץ ונבנו בו גם הפאדוק שמשמש את הקבוצות ואזורי הטיפול. הפנייה הראשונה היא פניית הירפיין, אחרי המסלול נוטה מעט שמאלה עד לפנייה ימנית מהירה ממנה הוא מתחבר לכבישי העיר. המסלול ממשיך 800 מטר במורד רחוב קובל ומגיע לפנייה ימנית של 90 מעלות, לאחריה ישנה פנייה ארוכה שמאלה. רצף פניות שמאל-ימין-שמאל מגיע לשדרות סאנדס. לאורך הרחוב ישנן 2 פניות מהירות לפני שמגיעים לפנייה איטית שמובילה לשדרות לאס וגאס, האזור המוכר בשם "הסטריפ". ישורת של 1.9 ק"מ מתסיימת בשתי פניות איטיות שמובילות לישורת נוספת של 800 מטרים בשדרות הרמון. פנייה מהירה שמאלה מביאה להשלמת המסלול ולחצייה של קו הסיום.
מנצחים לפי שנה

| שנה | פול פוזישן | הקפה מהירה | נהג מנצח | קבוצה מנצחת |
| --- | --- | --- | --- | --- |
| 2023 | מונקו שארל לקלר | אוסטרליה אוסקר פיאסטרי | הולנד מקס ורסטאפן | רד בול |
| 2024 | בריטניה ג'ורג' ראסל | בריטניה לנדו נוריס | בריטניה ג'ורג' ראסל | מרצדס |
הערות שוליים

↑  Las Vegas to host Formula 1 night race from 2023, Formula1.com, 31 March 2022
↑  Las Vegas Strip Street Circuit, racingcircuits.info
חוק הבינה המלאכותית

| --- | --- |

 פרטי החוק
 מדינה:  האיחוד האירופי 
 גוף מחוקק:  הפרלמנט האירופי, מועצת האיחוד האירופי 
 שטחים שעליהם חל החוק:  האיחוד האירופי 
 תאריך תחולה:  1 באוגוסט 2024 
 
חוק הבינה המלאכותית (AI Act) הוא הצעת רגולציה של האיחוד האירופי שמטרתה ליצור מסגרת רגולטורית ומשפטית משותפת לטכנולוגיית הבינה המלאכותית. על פי טיוטת החוק שאושרה ביוני 2023 תחולתו תחול על כל המגזרים (למעט צבאי) ועל כל סוגי הבינה המלאכותית. ההצעה הועלתה על ידי הנציבות האירופית ב-21 באפריל 2021.
החוק מבקש לסווג יישומי בינה מלאכותית על פי הסיכון שלהם לגרום נזק. הוא מסווג אותם בעיקר ל-3 קטגוריות: פרקטיקות אסורות, מערכות בסיכון גבוה, ומערכות בינה מלאכותית אחרות.
מערכות בסיכון גבוה דורשות הערכת תאימות לפני כניסה לשוק. מערכות בינה מלאכותית אחרות אינן כפופות לרגולציה.
החוק מציע להקים מועצה אירופית לבינה מלאכותית שתקדם שיתוף פעולה לאומי ותבטיח ציות לרגולציה.
בספטמבר 2021, הקונגרס של ברזיל העביר הצעת חוק שיוצרת מסגרת חוקית לבינה מלאכותית. המועצה האירופית אימצה את הגישה הכללית שלה לגבי חוק הבינה המלאכותית ב-6 בדצמבר 2022. גרמניה תומכת בעמדת המועצה אך עדיין רואה צורך בשיפור נוסף כפי שנוסח בהצהרה נלווית של המדינה החברות. בין הצעדים שצפויים להיות מוצעים הוא שמפתחי AI עבור מוצרים כמו ChatGPT של Open AI יכריזו אם נעשה שימוש בחומר המוגן בזכויות יוצרים כדי להכשיר את הטכנולוגיה שלהם.
בדצמבר 2023, מחוקקי האיחוד האירופי הסכימו על תנאים לחקיקה מובילה להסדרת בינה מלאכותית ובכך קידמו את חקיקת המשטר המגביל ביותר בעולם על פיתוח בינה מלאכותית. ההסדרה צפויה לכלול: איסור על מניפולציה התנהגותית; איסור על תיוג תמונות פנים מהאינטרנט או מקטעי וידאו ממצלמות במעגל סגור; ואיסור על "ניקוד חברתי" ומערכות סיווג ביומטריות כדי להסיק על אמנות פוליטיות, דתיות, פילוסופיות נטייה מינית וגזע.
לצרכנים תהיה הזכות להגיש תלונות ולקבל הסברים מנומקים. הקנסות יהיו בהתאם להפרות ויכולות לנוע בין 35 מיליון יורו או 7% ממחזור ההכנסות העולמיות, ל-7.5 מיליון יורו או 1.5% ממחזור ההכנסות העולמיות אולם לחברת הזנק או עסק קטן ייתכן ויסתפקו באזהרה בלבד או בקנס מופחת בגובה 1% בלבד מהמחזור הכספי השנתי או 7.5 מיליון יורו, הנמוך מהשניים.
סיווג הסכנה בבינה המלאכותית

מערכות בסיכון גבוה - מערכות בינה מלאכותית שעלולות לסכן באופן משמעותי את הבריאות, הבטיחות או זכויות היסוד של אנשים. לפני שמערכות כאלה יכולות לצאת לשוק, החברות שמפתחות אותן חייבות לבצע הערכת תאימות עצמית ולוודא שהמערכת עומדת בדרישות החוק. במקרים של יישומים קריטיים, כמו מערכות בתחום הרפואה, גוף רגולטורי מיוחד צריך לבדוק ולאשר את הערכת התאימות העצמית של החברה בהתאם לתקנות הקיימות באיחוד האירופי לאותו תחום. כך למשל עבור מכשירים רפואיים יש צורך באישור של גוף מוסמך על פי תקנת המכשירים הרפואיים של האיחוד האירופי.
פרקטיקות אסורות כפי שמוגדרות בחוק החוק אסורות לחלוטין, אך החוק מציע מנגנון אישור במקרים מיוחדים הנוגעות לאכיפת חוק. פרקטיקות אלו כוללות:
מניפולציות או ניצול חולשות אנושיות באופן שעלול לגרום נזק פיזי או פסיכולוגי.
שימוש לא מובחן בזיהוי ביומטרי מרחוק בזמן אמת במרחב הציבורי לאכיפת חוק.
שימוש ב"ניקוד חברתי" שמקורו בבינה מלאכותית על ידי רשויות באופן שפוגע שלא בצדק ביחידים או קבוצות.
מערכות בינה מלאכותית שאינן נכללות בקטגוריות של "מערכות בסיכון גבוה" או "פרקטיקות אסורות", אינן כפופות לרגולציה לפי החוק הזה. החוק מונע במידה רבה ממדינות האיחוד להטיל עליהן רגולציה נוספת. חוקים לאומיים קיימים הקשורים לעיצוב או שימוש במערכות כאלה מבוטלים.
עוד מציע החוק להנהיג מועצת בינה מלאכותית אירופית כדי לקדם שיתוף פעולה לאומי ולהבטיח ציות לרגולציה.
כמו תקנת הגנת המידע הכללית של האיחוד האירופי, חוק הבינה המלאכותית עשוי להפוך לתקן עולמי.
העברת החוק

הפרלמנט האירופי העביר את חוק הבינה המלאכותית ב-14 ביוני 2023. זוהי החקיקה הראשונה מסוגה בעולם, האוסרת יישומים המטילים רמת סיכון בלתי מתקבלת על הדעת לבטיחותם ולפרטיותם של אנשים.
אכיפה

החוק מסדיר את הכניסה לשוק הפנימי של האיחוד האירופי. במידה זו היא משתמשת במסגרת החקיקתית החדשה, אשר ניתן לייחס אותה לגישה החדשה שראשיתה ב-1985: המחוקק של האיחוד האירופי יוצר את חוק הבינה המלאכותית, חוק זה מכיל את ההוראות החשובות ביותר שכל מערכות הבינה המלאכותית שרוצות גישה לשוק הפנימי של האיחוד האירופי יצטרכו לעמוד בהן. דרישות אלו נקראות "דרישות חיוניות". במסגרת החקיקתית החדשה, הדרישות החיוניות הללו מועברות לארגוני התקינה האירופיים שמגבשים תקנים טכניים המפרטים עוד יותר את הדרישות החיוניות לכל מוצר בכל שוק.
החוק מחייב את המדינות החברות להקים גופים פנימיים שעוסקים בנושא על מנת לבדוק האם מערכות בינה מלאכותיות שמיוצרות בתחומן אכן תואמות את התקנים כפי שנקבעו ב AI-Act.  הערכה זו נעשית על ידי הערכה עצמית, כלומר ספק מערכת הבינה המלאכותית בודק התאמה בעצמו, או שהדבר נעשה באמצעות הערכת התאמה של צד שלישי שמשמעותה שהגוף המודיע יבצע את ההערכה. הגופים המדינתיים יבצעו ביקורות כדי לבדוק אם ההערכה העצמית מתבצעת כהלכה.
ראו גם

אתיקה של בינה מלאכותית
אסדרת בינה מלאכותית